Diari Oficial de la Generalitat Valenciana


Sumari del DOGV 1168, del 24-10-1989 (1989/800024)

ORDRE de 6 d'octubre de 1989, de la Conselleria d'Economia i Hisenda, per la qual s'estableixen els components de la mesa de subasta en el procediment administratiu de constrenyiment, regulat en el Reglament General de la Recaptació.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/10/06/(1)/dof/vci/html**

### Dades del document

Número de DOGV
:   1168

Data del DOGV
:   24-10-1989

Secció del DOGV
:   DISPOSICIONS GENERALS

Número del document
:   1989/800024


Data del document
:   06-10-1989

Organisme emissor
:   Conselleria d'Economia i Hisenda

Tipus de document
:   Ordre

Ordre de 6 d'octubre de 1989, de la Conselleria d'Economia i Hisenda, per la qual s'estableixen els components de la mesa de subhasta en el procediment administratiu de constrenyiment, regulat en el Reglament General de Recaptació.  
El Reial Decret 1327/86 de 13 de juny establí la recaptació executiva com una fase més del procés de gestió tributària.  
Conseqüència lògica d'aquesta transformació fou la modificació de l'article 144 del Reglament General de Recaptació que designava els Jutges, Secretaris de Jutjats i Agents Judicials com a membres de la mesa de subhasta, en els processos de constrenyiment derivats del Reglament esmentat.  
En aquest sentit a l'article 2n.5. de l'indicat Reial Decret 1327/86 s'estableixen els nous components de les meses de subhasta, acomodant-la a la nova organització realitzada en l'àmbit de l?Administració financera de l'Estat.  
Com que l'estructura de la Conselleria d'Economia i Hisenda difereix de l'establerta per l'Estat per assumir la funció recaptatòria, cal determinar a qui correspon assumir funció de membre de la mesa de subhasta, tenint en compte la distribució de funcions dins de la Conselleria esmentada.  
Per tot això  
ORDENE:  
Article primer  
La mesa de subhasta a què es refereix l'article 144 del Reglament General de Recaptació, modificat pel Reial Decret 1327/86 de 13 de juny estarà constituïda pels membres següents:  
a) El Secretari Territorial dels Serveis Territorials de la Conselleria d'Economia i Hisenda del qual depenga el Recaptador executant, que actuarà com a President de la Mesa.  
b) El representant nomenat per la Diputació Provincial, com a entitat recaptadora, que actuarà com a Secretari.  
c) Un funcionari designat pel Director dels Serveis Territorials del qual depèn el Recaptador executant, que realitzarà les funcions atribuïdes als Agents judicials.  
d) L?Interventor Delegat que preste els seus serveis en la Direcció Territorial o qualsevol altre que, en absència seua, designe l?Interventor General.  
Article segon  
La composició de les meses de subhasta, en els termes establerts en l'article anterior, s'aplicarà quan es tracte de procediments executius per a la realització dels drets següents:  
a) Els derivats de la gestió dels tributs cedits per l'Estat a la Generalitat Valenciana.  
b) Els derivats de la gestió dels tributs i d'altres drets no tributaris, propis de la Generalitat, susceptibles de procediment executiu.  
c) Els derivats de la col·laboració de la Generalitat amb les Corporacions Locals de l'àmbit de la Comunitat Valenciana per a la recaptació dels seus drets susceptibles d'exacció per via executiva, d'acord amb el que estableix l'article 8.3 de la Llei 39/1988, de 28 de desembre, reguladora de les Hisendes Locals.  
Article tercer  
Les subhastes es realitzaran als locals que assenyale el Director dels Serveis Territorials d'on pertoque realitzar la subhasta, a proposta de l?òrgan recaptatori competent.  
Article quart  
S'atribueix al Director dels Serveis Territorials la competència d'adjudicació de béns atribuïda als Jutges en els supòsits dels articles 157 i 158 del Reglament General de Recaptació.  
Aquesta adjudicació es realitzarà mitjançant Resolució motivada.  
València, 6 d'octubre de 1989.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI